ঝাঁকপাল্লা
ঝাঁকপাল্লা(বৈজ্ঞানিক নাম: "Vindula erota (Fabricius)") যার মূল শরীর উজ্জ্বল কমলা হলুদ বর্ণের এবং ডানা দুটি কমলাটে হলুদ বর্ণ দেখা যায়। এরা নিমফ্যালিডি পরিবার এবং হেলিকোনিনি উপগোত্রের সদস্য।
ঝাঁকপাল্লা
স্ত্রী ঝাঁকপাল্লার ডানার উপরিপৃষ্ঠের বেস হালকা বাদামী রঙের। সামনের এবং পিছনের উভয় ডানার বেসাল এবং পোস্ট-বেসাল অংশ জুড়ে ত্রিভুজাকৃতি রঙের প্যাচ (জলপাই সবুজ) সাদা ডিসকাল অংশকে আলাদা করেছে। উপরের ডানার সেল এর শীর্ষ থেকে নীচের ডানার ২নং শিরা পর্যন্ত এই বেসাল অংশ ইষদ জলপাই সবুজ, নীচের ডানার প্রান্তিক (টার্মিনাল) সীমারেখা থেকে ভিতরের দিকে চওড়া অংশজুড়ে হালকা লালচে অচ্রাসিয়াস রঙের বিন্যাস রয়েছে। উপর এবং নীচ উভয় ডানার বেসাল এবং পোস্টবেসাল অংশের ইষদ জলপাই সবুজ বর্নবিন্যাসকে ঘিরে উপর ডানার কোস্টা থেকে নীচের ডানার মধ্যভাগ পর্যন্ত বিস্তৃত, তলার দিকে ক্রমশঃ সরু হয়ে যাওয়া সাদা ডিসকাল ব্যান্ড দেখা যায়। উপরের ডানার পোস্ট ডিসকাল অংশের রঙ হালকা বাদামী। সামনের এবং উপরের ডানাদুটিতে কালচে শিরাগুলির আঁকিবুকি এবং বিস্তার বেশ আকর্ষনীয়। সামনের ডানার সাদা ডিসকাল এবং হালকা বাদামী পোস্ট ডিসকাল অংশের বিভাজনের কাছে। ডানার বেসাল অংশ অভিমুখী কৌনিক চিহ্নের মত ধূসর বাদামী কালচে দাগের শ্রেনী অথবা সিরিজ চোখে পড়ে, যাদের নিচে বিভিন্ন মাপের গোলাকৃতি এবং প্রায় গোলাকৃতি সুস্পষ্ট এবং আবছা কালচে ছোপ এবং বুটি দেখা যায়।